אין לבלבל עם אין לבלבל ערך זה עם הערך "נבחרת הנערים של ישראל בכדורגל".

**נבחרת ישראל בכדורגל עד גיל 19** (נקראת "**נבחרת הנוער**", ועל ידי ההתאחדות היא נקראת גם בשם **נבחרת נוער א'**) היא נבחרת הכדורגל הלאומית של ישראל **עד גיל 19**. סגל הנבחרת מורכב ממיטב שחקני הכדורגל המחזיקים באזרחות ישראלית שגילם מתחת ל-19. במקרים מסוימים, וכאשר היא נציגת ישראל בגביע העולם בכדורגל עד גיל 20 ("מונדיאליטו"), גיל השחקנים יכול להגיע ל-20. מאמן הנבחרת ממונה על ידי ההתאחדות לכדורגל בישראל.

נבחרות אירופאיות (ביניהן ישראל), משתתפות באליפות אירופה עד גיל 19 שנערכת אחת לשנה ומשתתפים בנבחרות אלה שחקנים שגילם הוא 19 לכל היותר או בני 20 במקרים חריגים, בשונה מנבחרת עד גיל 21 בה מותר גם לשחקנים בני עד 23 להשתתף כל עוד הם החלו לשחק בה בעודם בני 21.

באליפות אירופה עד גיל 19 (2022) הגיעה הנבחרת להישג השיא שלה, ובהופעה השנייה שלה בלבד בטורניר זה הצליחה לסיים כסגנית האלופה, לאחר שהפסידה רק בהארכה במשחק הגמר לנבחרת אנגליה.

היסטוריה
--------

ב-1964 הנבחרת השתתפה בפעם הראשונה בגביע אסיה לנוער (עד גיל 19), שכיום נקרא גביע אסיה בכדורגל עד גיל 20, כאשר היא זכתה בתואר משותף ביחד עם נבחרת הנוער של בורמה. הנבחרת המשיכה להצליח בגביע האסיאתי, וזכתה ב-8 השנים הבאות, ב-5 גביעים בשנים: 1965, 1966, 1967, 1971 ו-1972. לאחר מכן הושעתה ההתאחדות הישראלית מקונפדרציית ה-AFC. כאשר עד 1992 השתתפה נבחרת הנוער לראשונה במוקדמות גביע העולם בכדורגל לנוער, שכללו השתתפות באליפויות הקונפדרציות של אוקיאניה ודרום אמריקה, כאשר פעמיים שיחקה תחת הקונפדרציה של אוקיאניה (OFC), באליפות OFC עד גיל 20 בשנים 1985 ו-1986, שם סיימה כסגניתה של נבחרת הנוער האוסטרלית, ופעם אחת אף הוזמנה לשחק באליפות דרום אמריקה, וסיימה שלישית בבית אחרי ארגנטינה ופרגוואי.

נבחרת ישראל בכדורגל עד גיל 19, הפכה לבכירה למעשה רק ב-2001. עד אז הנבחרת שכונתה "**נבחרת הנוער**" והייתה משתתפת בטורנירים הבכירים הייתה **נבחרת ישראל עד גיל 18**, שהשתתפה בטורנירים וייצגה את ישראל משנות ה-60 ועד שנות ה-70. המשחק הראשון של הנבחרת היה במסגרת מוקדמות אליפות אירופה 2002, עד גיל 19, משחק שנגמר בתוצאה 1–1. בקמפיין עצמו סיימה ישראל במקום האחרון אחרי הנבחרות המקבילות של יוגוסלביה, רומניה ובלגיה.

במוקדמות אליפות אירופה עד גיל 19 של שנת 2003 הוגרלה הקבוצה בשלב הבתים המוקדם שנערך בגרמניה מול נבחרות אזרבייג'ן, סן מרינו וגרמניה כאשר הנבחרת מנצחת את אזרבייג'ן וסן מרינו בתוצאות 0–4 (מול אזרבייג'ן הבקיעו קובי דג'אני, דקל קינן, מאור מליקסון ושי בירוק ומול סן מרינו הבקיעו אלירן דנין ורועי דיין הבקיע שלישייה) אך מול נבחרת גרמניה הפסידה הנבחרת 1–4 עם שער מצמק של תמיר כהן אך המשיכה לשלב הבתים של חצי הגמר אותו אירחה צרפת. בשלב הבתים הזה פגשה הנבחרת את נבחרות צרפת, ספרד ופולין כאשר היא מפסידה לצרפת 1–4 עם שער מצמק של איציק בן חמו, מפסידה לספרד 0–2 ומנצחת את פולין 0–4 משלושער של גילי ורמוט ועוד שער של איציק בן חמו אך סיימה לבסוף במקום השלישי באותו הבית ולא המשיכה לאליפות אירופה.

שנה מאוחר יותר שוב התמודדה הנבחרת בשלב הבתים המוקדם שנערך באותה השנה במולדובה. מול נבחרת ישראל התמודדו נבחרות מולדובה, איסלנד והולנד כאשר ישראל מנצחת את איסלנד בתוצאה 1–2 משערים של גילי ורמוט ואדיר מעודה, סיימה בתיקו 1–1 עם מולדובה משער של אבירם ברוכיאן והפסידה להולנד 0–2 אך המשיכה לשלב הבתים של חצי הגמר אותו אירחה איטליה ובו התמודדה מול נבחרות איטליה, צ'כיה ובלארוס כאשר הנבחרת מפסידה לאיטלקים 0–2, ניצחה 0–1 את צ'כיה משער של אחמד גיליון וסיימה בתיקו 1–1 מול בלארוס משער של אדיר מעודה וסיימה במקום השני באותו הבית ולכן לא העפילה לאליפות אירופה.

במוקדמות אליפות אירופה בשנת 2005 השתתפה נבחרת ישראל בשלב הבתים המוקדם שאותו אירחה אסטוניה ובו השתתפו, ביחד עם נבחרת ישראל, נבחרות אסטוניה, בלארוס והולנד, הנבחרת סיימה בתיקו 0–0 מול בלארוס, הפסידה 1–2 לנבחרת הולנד עם שער של עדן בן בסט וסיימה בניצחון 0–4 על אסטוניה עם צמד שערים של עדן בן בסט, ועוד שערים של עידן סרור וליאור רפאלוב וסיימה את הבית במקום השני והעפילה לשלב הבתים של חצי הגמר אותו אירחה ספרד. בבית זה היו עם נבחרת ישראל נבחרות ספרד, צרפת ונבחרת פורטוגל בכדורגל כאשר הנבחרת מפסידה לנבחרות ספרד וצרפת 0–3 ו-0–1 בהתאמה אך ניצחה את נבחרת פורטוגל 0–2 משערים של דניאל אונגר ואיתי שכטר. לבסוף סיימה הנבחרת את במקום השלישי באותו הבית ולא העפילה לאליפות אירופה.

במוקדמות אליפות אירופה בשנת 2006 נערך שלב הבתים המוקדם בנס ציונה, ישראל, אז אירחה נבחרת את ישראל את נבחרות קפריסין, מלטה ונורווגיה כאשר הנבחרת מנצחת את כל שלושת המשחקים, ניצחון 0–2 על קפריסין משערים של איתי שכטר ורמי דואני, ניצחון 0–3 על מלטה מצמד שערים של מאור בוזגלו ושער של אלירן עטר וניצחה את נורווגיה 1–4 משערים של אורי פסו, מאור בוזגלו, רמי דואני ויובל שפונגין וסיימה במקום הראשון באותו הבית והעפילה לשלב הבתים של חצי הגמר, שאותו אירחה קרואטיה. בשלב הבתים הזה שיחקה נבחרת ישראל עם נבחרות קרואטיה, מקדוניה ופורטוגל כאשר הנבחרת הפסידה 0–2 לקרואטיה, סיימה בתיקו 0–0 עם מקדוניה וניצחה את פורטוגל 0–1 משער של תום מנשרוב.

במוקדמות אליפות אירופה בשנת 2007 הוגרלה נבחרת ישראל בשלב המוקדם, שנערך בסלובניה ובו התמודדה הנבחרת הישראלית מול נבחרות סלובניה, שווייץ וליכטנשטיין כאשר הנבחרת מנצחת את נבחרת ליכטנשטיין 0–6 משערים של מאור בוזגלו, אבי ריקן, דודו ביטון, ביברס נאתכו וצמד של חן עזריאל, הנבחרת ניצחה את נבחרת שווייץ 1–2 משערים של דודו ביטון ורחמים צ'קול וניצחה את סלובניה 0–3 משערים של ניסו קפילוטו, אושרי רואש ודודו ביטון והעפילה לשלב הבתים של חצי הגמר שנערך בנס ציונה וראשון לציון בישראל ולכן עלו הציפיות מהנבחרת כי תנצל את יתרון הביתיות שלה להעפלה לאליפות אירופה לראשונה בתולדותיה. הנבחרת הוגרלה מול נבחרות סלובקיה, פולין וצרפת ואכן, במשחק הראשון ענתה לציפיות הגבוהות ממנה וניצחה 0–6 משערים של מאור בוזגלו, טוטו תמוז, חן עזריאל, ביברס נאתכו וצמד של דודו ביטון. במשחק השני, מול פולין, ניצחה הנבחרת 1–4 משערים של טוטו תמוז, בירם כיאל וצמד של חן עזריאל אך במשחק האחרון, מול צרפת, הפסידה הנבחרת 1–3 עם שער של מאור בוזגלו ושוב לא הצליחה להעפיל לאליפות אירופה עד גיל 19.

נבחרת הנוער זכתה ב-4 באוגוסט 2007 בגביע טורניר החלב שנערך בצפון-אירלנד, לאחר שלושה ניצחונות רצופים, הכוללים ניצחון על המארחת צפון-אירלנד בתוצאה 1–3, ניצחון 2–5 על דנמרק, וניצחון 0–5 על ויילס. מלך השערים של הנבחרת היה מאור בוזגלו עם שישה שערים ושלושה בישולים.

במאי 2014 העפילה הנבחרת לאליפות אירופה עד גיל 19, תחת הדרכתו של כדורגלן העבר והמאמן אלי אוחנה. הנבחרת העפילה בסיבוב הראשון של המוקדמות מהמקום השני בבית אחרי דנמרק ולפני איטליה, ובשלב העלית של המוקדמות סיימה במקום הראשון בבית עם גיאורגיה, קפריסין ושווייץ, והעפילה ליורו עד גיל 19 בפעם הראשונה. באליפות עצמה סיימה הנבחרת במקום האחרון בבית A, כאשר הפסידה בשלושת משחקיה נגד הונגריה, אוסטריה ופורטוגל. בהמשך לא הצליחה לשחזר הנבחרת את הצלחתה ולא העפילה לטורניר גדול במשך שמונה שנים.

### אליפות אירופה עד גיל 19 - 2022

במרץ 2022 העפילה בפעם השנייה בתולדותיה לטורניר הסופי של אליפות אירופה עד גיל 19 שהתקיים בסלובקיה, תחת הדרכתו של המאמן הלאומי אופיר חיים. ישראל העפילה לטורניר אחרי שסיימה את שלב המוקדמות ההתחלתי בטבלת הבית שלה במקום השני אחרי הולנד, כאשר היא מקדימה את קפריסין ואת מולדובה. ב"סיבוב העלית" של מוקדמות הטורניר פגשה הנבחרת את הונגריה, סקוטלנד וטורקיה. הנבחרת סיימה במקום הראשון בטבלת הבית כשהיא מקדימה את סקוטלנד וטורקיה.

בשלב הבתים של טורניר הגמר של יורו 2022 סיימה הנבחרת במקום השני אחרי אנגליה, כשהיא מקדימה את אוסטריה וסרביה. מלבד העפלה לחצי הגמר של הטורניר, הקנה הישג זה לנבחרת הנוער הישראלית גם העפלה ישירה לשלבי הבתים של גביע העולם עד גיל 20 - 2023, לראשונה בתולדותיה.

בשלב חצי הגמר של הטורניר גברה הנבחרת בתוצאה 1–2 על נבחרת צרפת, ובמשחק הגמר הפסידה לאנגליה בתוצאה 1–3 לאחר הארכה.

### גביע העולם בכדורגל עד גיל 20 - 2023

בטורניר הגמר של גביע העולם בכדורגל עד גיל 20 - 2023 סיימה נבחרת ישראל עד גיל 20 במקום השני בבית ג', לאחר שהפסידה מול קולומביה במחזור הראשון (1–2), השיגה תיקו מול סנגל במחזור השני (1–1) וניצחה ניצחון דרמטי על נבחרת יפן במחזור השלישי והאחרון (2–1), עם מהפך וגול בדקה ה-92, והעפילה לשלב שמינית הגמר. בשמינית הגמר ניצחה הנבחרת את נבחרת אוזבקיסטן 1–0 משער של ענאן ח'לאילי בדקה ה-97.

ברבע הגמר ניצחה ישראל את נבחרת ברזיל 3–2 לאחר הארכה ועלתה לחצי הגמר. בחצי הגמר הפסידה הנבחרת 0–1 לנבחרת אורוגוואי. במשחק על המקום השלישי ניצחה נבחרת ישראל את נבחרת דרום קוריאה 3–1 וזכתה במקום השלישי.

סגל הנבחרת
----------

סגל הנבחרת שזומן לקראת טורניר גביע העולם בכדורגל 2023. ההופעות והשערים מעודכנים ל-28 במרץ 2023, לאחר המשחק.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | אופק מליקה | 23 בינואר 2005 | 6 | 0 | ישראלישראל הפועל רעננה |
|  | שער | תומר צרפתי | 16 באוקטובר 2003 | 6 | 0 | ישראלישראל מכבי נתניה |
|  | שער | ניתאי גרייס | 2 בינואר 2003 | 1 | 0 | ישראלישראל מכבי חיפה |
|  |
|  | הגנה | עיליי פיינגולד | 23 באוגוסט 2004 | 21 | 1 | ישראלישראל מכבי חיפה |
|  | הגנה | רוי רביבו | 22 במאי 2003 | 20 | 1 | ישראלישראל מכבי תל אביב |
|  | הגנה | אור ישראלוב | 2 בספטמבר 2004 | 20 | 0 | ישראלישראל הפועל תל אביב |
|  | הגנה | שון עדרי | 24 בנובמבר 2003 | 19 | 1 | ישראלישראל הפועל אשדוד |
|  | הגנה | סתיו למקין | 2 באפריל 2003 | 16 | 1 | ישראלישראל הפועל תל אביב |
|  | הגנה | נועם בן הרוש | 13 במאי 2005 | 6 | 0 | ישראלישראל הפועל חיפה |
|  | הגנה | הדר פוקס | 13 בדצמבר 2003 | 2 | 0 | ישראלישראל מכבי פתח תקווה |
|  |
|  | קישור | אל ים קנצפולסקי | 11 באפריל 2003 | 17 | 1 | ישראלישראל הפועל תל אביב |
|  | קישור | איליי מדמון (קפטן) | 18 ביוני 2003 | 14 | 1 | ישראלישראל בית"ר ירושלים |
|  | קישור | רוי נאווי | 4 במרץ 2004 | 14 | 0 | ישראלישראל מכבי תל אביב |
|  | קישור | תאי עבד | 3 באוגוסט 2004 | 13 | 4 | הולנדהולנד פ.ס.וו. איינדהובן |
|  | קישור | רן בנימין | 6 בפברואר 2004 | 9 | 3 | ישראלישראל הפועל תל אביב |
|  | קישור | חמזה שיבלי | 19 באוגוסט 2004 | 1 | 0 | ישראלישראל מכבי חיפה |
|  |
|  | התקפה | אריאל לוגסי | 24 בנובמבר 2004 | 23 | 6 | ישראלישראל מכבי פתח תקווה |
|  | התקפה | אחמד סלמן | 22 במרץ 2004 | 20 | 2 | ישראלישראל מכבי נתניה |
|  | התקפה | דור תורג'מן | 24 באוקטובר 2003 | 17 | 5 | ישראלישראל מכבי תל אביב |
|  | התקפה | עומר סניור | 23 בפברואר 2003 | 11 | 1 | ישראלישראל הפועל תל אביב |
|  | התקפה | ענאן ח'לאילי | 3 בספטמבר 2004 | 9 | 1 | ישראלישראל מכבי חיפה |

### הצוות המקצועי

|  |  |
| --- | --- |
| **מאמן ראשי** | ישראלישראל אופיר חיים |
| **עוזר מאמן** | ישראלישראל איתי מרדכי
ישראלישראל איל גדרון |
| **מאמן כושר** | ישראלישראל עופר אקשטיין |
| **מאמן שוערים** | ישראלישראל גיא סולומון |
| **מנהל הנבחרת** | ישראלישראל אסי מאיר |
| **רופא הנבחרת** | ישראלישראל ד"ר מיקי זגר |
| **פיזיותרפיסט** | ישראלישראל איגור לומובסקי |

ראו גם
------

* נבחרת ישראל בכדורגל (נבחרת הגברים בגיל בוגרים)
* הנבחרת הצעירה של ישראל בכדורגל (נבחרת הגברים עד גיל 21 – נקראת גם "הנבחרת האולימפית" עד גיל 23)
* נבחרת ישראל בכדורגל עד גיל 18 (נבחרת נוער ב' של ישראל)
* נבחרת ישראל בכדורגל עד גיל 17 (נבחרת נערים א' של ישראל)
* נבחרת ישראל בכדורגל עד גיל 16 (נבחרת נערים ב' של ישראל)

קישורים חיצוניים
----------------

* 

* אתר האינטרנט הרשמי של נבחרת ישראל בכדורגל עד גיל 19
* נבחרת הנוער של ישראל, באתר ההתאחדות לכדורגל בישראל
* אשר גולדברג, מסע נבחרת הנוער לגרמניה ב-1976, באתר ההתאחדות לכדורגל בישראל, 14 באפריל 2011
* אשר גולדברג, נבחרת הנוער של ישראל מנצחת את ברית המועצות בטורניר קאן, באתר ההתאחדות לכדורגל בישראל, 12 ביולי 2011
* תומר חבז, ‏"הטורניר הזה של הנוער ייזכר 50 שנים קדימה", באתר ONE‏, 12 ביוני 2023
* כאן דוקו | אירופה זה לא מספיק, באתר יוטיוב, 18 במאי 2023

הערות שוליים
------------

1. ↑  סיקור משחק צרפת U19 נגד ישראל U19, 28/06/2022 - ערוץ הספורט, באתר Sport5.co.il - אתר ערוץ הספורט
2. ↑  UEFA.com, France-Israel | Under-19 2022, UEFA.com (באנגלית)
3. ↑  סיקור משחק ישראל U19 נגד אנגליה U19, 25/06/2022 - ערוץ הספורט, באתר Sport5.co.il - אתר ערוץ הספורט
4. ↑  ההתאחדות לכדורגל בישראל - שחקן נבחרת, באתר www.football.org.il
5. ↑  ההתאחדות לכדורגל בישראל - נבחרות, באתר www.football.org.il
6. ↑  היסטוריה: נבחרת הנוער באליפות אירופה, באתר ynet, 30 במאי 2014
7. ↑
8. ↑
9. ↑  באינדונזיה הבהירו: "נבחרת ישראל תתקבל בברכה לאליפות העולם", באתר וואלה!‏, 29 ביוני 2022
10. ↑  מדהים: נבחרת ישראל עלתה לרבע גמר המונדיאליטו, באתר ynet, 30 במאי 2023
11. ↑  תומר חבז, ‏זה לא חלום: נבחרת הנוער בחצי גמר המונדיאליטו, באתר ONE‏, 3 ביוני 2023
12. ↑  תומר חבז, ‏תודה על הכל: נבחרת הנוער הפסידה בחצי הגמר, באתר ONE‏, 8 ביוני 2023
13. ↑  שי ארצי, חלומות באוויר: נבחרת הנוער ניצחה 1:3 את דרום קוריאה וסיימה במקום השלישי במונדיאליטו, באתר ישראל היום, 11 ביוני 2023
14. ↑
15. ↑  UEFA.com, France-Israel | Under-19 2022, UEFA.com (באנגלית)
16. ↑
17. ↑  בעלי תפקידים - נוער עד גיל 19 באתר ההתאחדות לכדורגל

| כדורגל כדורגל בישראל ישראלישראל |
| --- |
| ניהול | **ההתאחדות לכדורגל בישראל** • מנהלת הליגות לכדורגל • ארגון השחקנים • רשימת קבוצות  רשימת אצטדיונים • רשימת תחרויות • מבנה ליגות הכדורגל בישראל • היכל התהילה |
| תחרויות | 

|  |  |  |  |  |  |  |  |
| --- | --- | --- | --- | --- | --- | --- | --- |
| גברים | 

|  |  |
| --- | --- |
| ליגות | ליגת העל • הליגה הלאומית • ליגה א' • ליגה ב' • ליגה ג' • ליגת העל לנוער • מערכת הליגות |
| גביעים | גביע המדינה • גביע הטוטו • אלוף האלופים • גביע הליגות הנמוכות • גביע המדינה לנוער |
| תחרויות בעבר | ליגת ארץ ישראל • גביע העשור • גביע ה-20 • גביע הכ"ה • גביע הליגה • גביע ליליאן |

 |
| נשים | 

|  |  |
| --- | --- |
| ליגות | ליגת העל לנשים • הליגה הלאומית לנשים • הליגה הארצית לנשים • ליגת הנערות |
| גביעים | גביע המדינה בכדורגל נשים • גביע ליגת העל לנשים • גביע המדינה לנערות |

 |

 |
| נבחרות | 

|  |  |
| --- | --- |
| גברים | **נבחרת ישראל** (היסטוריה • נבחרת ארץ ישראל • שיאים וסטטיסטיקות) (עד גיל 21 (**צעירה**) • עד גיל 19 (**נוער**) • עד גיל 18 • עד גיל 17 (**נערים**) • עד גיל 16) |
| נשים | נבחרת הנשים (עד גיל 19 • עד גיל 17) |

 |